

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

 **Λευκάδα, 06/06/2025**

**Δελτίο Τύπου**

**Αποκατάσταση Φθορών Δημοτικών Δρόμων Δήμου Λευκάδας**

Με στόχο την αποκατάσταση των φθορών της ασφάλτου σε δημοτικές οδούς του Δήμου Λευκάδας υπεγράφη σήμερα η σύμβαση μεταξύ του Δημάρχου Λευκάδας, κ. Ξενοφώντα Βεργίνη, και του εργολάβου κ. Ιωάννη Βούλγαρη.

Οι εργασίες θα ξεκινήσουν άμεσα και περιλαμβάνουν την αποκατάσταση οπών και φθορών ασφάλτου με χρήση ασφαλτοσκυροδέματος, ανάλογα με τις ανάγκες και τα χαρακτηριστικά κάθε οδικού τμήματος.

Ο ανάδοχος θα προχωρήσει στην αποκατάσταση των φθορών με τακτά χρονικά διαστήματα.

Ο Δήμος Λευκάδας καταβάλλει κάθε δυνατή προσπάθεια για την αναβάθμιση των υποδομών του και την ασφάλεια των πολιτών του με στόχο τη βελτίωση της καθημερινότητας και την ομαλή κυκλοφορία στους δημοτικούς δρόμους.

Από το Δήμο Λευκάδας